Dymōn (gr.: "δαίμων", "daimon" - dosłowniy: "tyn, kery co roztajlowuje" abo "tyn, kery coś przitajlowuje", tyż: "nadprzirodzōno potynga", "dola"; łać. "daemon") – stworzynia wystympujōnce we mocy ludowych wierzyńōw, mitologijach a religijach, kere zajmujōm pozycyjo postrzednio miyndzy bogōma a ludźōma, miyndzy sferōm ziymskōm - ludzkōm, matyrialnōm - a sferōm boskōm, czysto duchowōm; istoty ô cechach na pōł ludzkich, na pōł boskich; nojczyńści sōm to niyprzijazne czowiekowi duchy, zwiōnzane za piyrsze ze pojynciym niyczystości sakralnyj.